CELEX: 22008D0082
Language: et
Date: 2007-12-20 00:00:00
Title: 2008/82/EÜ: EÜ–endise Jugoslaavia Makedoonia Vabariigi stabilisatsiooni- ja assotsiatsiooninõukogu otsus nr 1/2007, 20. detsember 2007 , millega muudetakse EÜ–endise Jugoslaavia Makedoonia Vabariigi vahelise stabiliseerimis- ja assotsiatsioonilepingu terasetooteid käsitlevat protokolli nr 2

30.1.2008   
            
            
               ET
            
            
               Euroopa Liidu Teataja
            
            
               L 25/10
            
         EÜ–ENDISE JUGOSLAAVIA MAKEDOONIA VABARIIGI STABILISATSIOONI- JA ASSOTSIATSIOONINÕUKOGU OTSUS nr 1/2007,
   20. detsember 2007,
   millega muudetakse EÜ–endise Jugoslaavia Makedoonia Vabariigi vahelise stabiliseerimis- ja assotsiatsioonilepingu terasetooteid käsitlevat protokolli nr 2
   (2008/82/EÜ)
   STABILISEERIMIS- JA ASSOTSIATSIOONINÕUKOGU,
   võttes arvesse ühelt poolt Euroopa Ühenduste ja nende liikmesriikide ning teiselt poolt endise Jugoslaavia Makedoonia Vabariigi vahel sõlmitud stabiliseerimis- ja assotsiatsioonilepingut
   ning arvestades järgmist:
   
               (1)
            
            
               Stabiliseerimis- ja assotsiatsioonilepingu protokolli nr 2 artikliga 7 on kehtestatud koguseliste piiranguteta topeltkontrollisüsteem endisest Jugoslaavia Makedoonia Vabariigist ühendusse imporditavate terasetoodete jaoks.
            
         
               (2)
            
            
               Endise Jugoslaavia Makedoonia Vabariigi terasetööstuse restruktureerimise ja ümberkorraldamise kava raames on tehtud märkimisväärseid edusamme.
            
         
               (3)
            
            
               Läbipaistvuse suurendamiseks ja võimalike kaubandusmoonutuste ärahoidmiseks loodud halduskord kaubandusvoogude muutuste kohta teabe kiireks edastamiseks ei ole enam vajalik.
            
         
               (4)
            
            
               Seepärast ei ole endisest Jugoslaavia Makedoonia Vabariigist ühendusse imporditavate terasetoodete suhtes enam vaja kohaldada koguseliste piiranguteta topeltkontrollisüsteemi.
            
         
               (5)
            
            
               Seetõttu tuleks vastavalt muuta protokolli nr 2,
            
         ON TEINUD JÄRGMISE OTSUSE:
   Ainus artikkel
   Stabiliseerimis- ja assotsiatsioonilepingu protokolli nr 2 artikkel 7 ning osutatud protokolli nr 2 I lisa jäetakse stabiliseerimis- ja assotsiatsioonilepingust välja.
   Käesolev otsus jõustub 1. jaanuaril 2008.
   
      Brüssel, 20. detsember 2007
      
         
            Stabiliseerimis- ja assotsiatsiooninõukogu nimel
         
         
            Eesistuja
         
         Antonio MILOŠOSKI